
ค่าธรรมเนียมในการขอใช้น้ำประปา
     ในการขอใช้น้ำประปาผู้ขอจะต้องยื่นคำร้องขอต่ออบต.คูขุด  และชำระค่าธรรมเนียมติดตั้งมาตรเป็นจำนวนเงิน  100   บาท  ซึ่งการติดตั้งมาตรวัดน้ำและการเดินท่อต่าง ๆ ผู้ใช้น้ำจะต้องเป็นผู้ออกค่าใช้จ่ายด้วยตนเอง  แต่ถ้าหากมาตรน้ำชำรุดหลังจากเปิดใช้น้ำแล้ว  ทาง อบต.คูขุด  จะทำการติดตั้งมาตรวัดน้ำให้ใหม่ 

     ในเรื่องของจำนวนค่าใช้จ่ายต่างๆ ผู้ขอสามารถขอทราบรายละเอียดได้โดยตรง ณ ที่ทำการองค์การบริหารส่วนคูขุด
ค่าธรรมเนียมการกำจัดสิ่งปฏิกูลและขยะมูลฝอย
 อัตราค่าเก็บขยะขนสิ่งปฏิกูลหรือมูลฝอย
     1. ค่าเก็บและขนอุจจาระหรือสิ่งปฏิกูลครั้งหนึ่งๆ เศษของ ลบ.ม. หรือ ลบ.ม.แรกและ ลบ.ม.ต่อไป  ลบ.ม.ละ 250 บาท
          - เศษไม่เกินครึ่ง ลบ.ม. เสียค่าธรรมเนียมเท่ากับ  150  บาท
         - เศษเกินครึ่ง ลบ.ม. ให้คิดเท่ากับ 1 ลบ.ม.


อัตราเหมาจ่าย
สถานที่ราขการทั่วไป   เที่ยวละ  300  บาท
บ้านพักราชการ           เที่ยวละ  200  บาท
ศาสนสถาน                เที่ยวละ  200  บาท

    2. อัตราค่าเก็บขยะมูลฝอย
-   ที่อยู่อาศัย           เดือนละ  10  บาท
-  โรงพยาบาล        เหมาจ่าย

-  สถานที่ราชการ    เหมาจ่าย
     
 - สวนอาหาร ห้องอาหารเดือนละ  20 บาท
          - หาบเร่ แผงลอย บนถนนและทางเท้าที่ อบต. อนุญาต   วันละ   5  บาท

-  หาบเร่  แผงลอย สวนสาธารณะ       เดือนละ  20  บาท
       ซึ่งการกำหนดค่าธรรมเนียมการจัดเก็บขยะดังกล่าวเป็นหนึ่งแนวทางที่อบต.ดำเนินการขึ้น เพื่อหวังจะให้พี่น้องประชาชนได้ตระหนักและเห็นคุณค่าของสิ่งแวดล้อม และแสดงความรับผิดชอบด้วยการช่วยกันลดปริมาณขยะ ทั้งยังเป็นการแก้ปัญหาสิ่งแวดล้อมได้อีกทางหนึ่ง
หมายเหตุ   ในปี พ.ศ. 2549 ท่านมีหน้าที่ต้องชำระภาษีดังนี้ คือ
(ภาษีโรงเรือนและที่ดิน
(ภาษีบำรุงท้องที่
(ภาษีป้าย
(ค่าธรรมเนียมน้ำประปา
(ค่าธรรมเนียมการเก็บขยะ
( ชำระภาษีตรงเวลา
     (ท้องถิ่นพัฒนา
( ชาวประชาชื่นใจ
คู่มือ
การชำระภาษีท้องถิ่น
โปรดเก็บเอกสารฉบับนี้ไว้เพื่อใช้ประโยชน์ในการติดต่องานจัดเก็บรายได้
งานจัดเก็บรายได้ ส่วนการคลัง
องค์การบริหารส่วนตำบลคูขุด

    หมู่ที่ 4   ต.คูขุด    อ.สทิงพระ   จ.สงขลา
โทรศัพท์  (074)  458215
โทรสาร   (074)  458215
ภาษีโรงเรือนและที่ดิน
      เป็นภาษีที่จัดเก็บจาก บ้านเช่า อาคารร้านค้า ตึกแถว บริษัท ธนาคาร โรงแรม โรงภาพยนต์ แฟลต อพาร์ตเม้นท์ หอพัก คอนโดมิเนียม โรงเรียนสอนวิชาชีพ โรงานอุตสาหกรรม สนามม้า สนามกอล์ฟ ท่าเรือ บ่อนไก่ บ่อนปลา ฟาร์มสัตว์ คลังสินค้า และบริเวณที่ดินที่ปกติใช้ร่วมไปกับโรงเรือนนั้น ฯลฯ
อัตราภาษี
     ร้อยละ  12.5  ของค่ารายปี
การยื่นแบบประเมินและการชำระภาษี
1. เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินต่อพนักงานเจ้าหน้าที่  ซึ่งทรัพย์สินนั้นตั้งอยู่ ตั้งแต่วันที่ 2 มกราคม ถึงสิ้นเดือนกุมภาพันธ์ ของทุกปี 
2. พนักงานเจ้าหน้าที่จะออกแบบแจ้งการประเมิน    ( ภ.ร.ด.8)

3. ผู้รับการประเมินต้องชำระเงินภายใน 30 วัน นับแต่วันได้รับแบบแจ้งการประเมิน ( ภ.ร.ด.8)

การอุทธรณ์
     หากผู้รับการประเมินไม่พอใจในการประเมินให้ยื่นคำร้องขออุทธรณ์ ภายใน 15 วัน นับแต่วันได้รับแบบแจ้งการประเมิน (ภ.ร.ด.8)

อัตราโทษและค่าปรับ
1. ผู้ใดละเลยไม่ยื่นแบบแสดงรายการ มีความผิดโทษปรับไม่เกิน 200 บาท และเรียกเก็บอัตราภาษีย้อนหลังได้ไม่เกิน 10 ปี
2. ผู้ใดยื่นแบบแสดงรายการไม่ถูกต้องตามความจริง หรือไม่สมบูรณ์ มีความผิดต้องระวางโทษจำคุกไม่เกิน 6 เดือน หรือปรับไม่เกิน 500 บาท หรือทั้งจำทั้งปรับ และเรียกเก็บภาษีย้อนหลังได้ไม่เกิน 5 ปี
3. ถ้าชำระค่าภาษีเกินกำหนด 30 วัน นับแต่วันถัดจากวันที่ได้รับแจ้งการประเมินให้เสียเงินเพิ่ม ดังนี้
     3.1 ไม่เกิน 1 เดือน เสียเพิ่ม 2.5%

     3.2 เกิน 1 เดือน แต่ไม่เกิน 2 เดือน เพิ่ม 5%

     3.3 เกิน 2 เดือน แต่ไม่เกิน 3 เดือน เพิ่ม 7.5%

     3.4 เกิน 3 เดือน แต่ไม่เกิน 4 เดือน เพิ่ม 10 %

     3.5 เกิน 4 เดือน ขึ้นไป ให้ยึดอายัดหรือขายทอดตลาดทรัพย์สิน โดยมิต้องขอให้ศาลสั่ง หรือออกหมายยึด
ภาษีบำรุงท้องที่
     เป็นภาษีที่จัดเก็บจากเจ้าของที่ดิน  ผู้ครอบครองที่ดิน
อัตราภาษี
1. จะเสียตามราคาปานกลางของที่ดิน ซึ่งมีหลายอัตรา  สามารถขอทราบรายละเอียดจากเจ้าหน้าที่ได้โดยตรง
2. ที่ดินว่างเปล่าหรือมิได้ทำประโยชน์ จะต้องเสียภาษีเป็น 2 เท่า ของอัตราปกติ
การยื่นแบบแสดงรายการที่ดินและชำระภาษี
1. ให้เจ้าของที่ดิน ผู้ครอบครองที่ดิน ยื่นแบบแสดงรายการที่ดิน (ภ.บ.ท.5)และชำระภาษีปีละครั้ง ตั้งแต่วันที่ 2 มกราคม – 30 เมษายน ของทุกปี
2. ผู้ที่ได้รับโอนกรรมสิทธิ์ที่ดินใหม่หรือเนื้อที่ดินเปลี่ยนแปลง ให้ยื่นแบบแสดงรายการที่ดิน (ภ.บ.ท.5) ภายใน 30 วัน นับแต่วันโอนกรรมสิทธิ์

การลดหย่อน และการยกเว้นภาษีบำรุงท้องที่
1. ที่ดินที่เจ้าของปลูกบ้านอยู่อาศัยโดยไม่ทำการค้าหรือให้เช่าแต่อย่างได้ทั้งสิ้นลดหย่อนได้ 5 ไร่ ส่วนที่เกินต้องเสียภาษีตามอัตราที่กำหนด
2. ที่ดินที่เจ้าของปลูกบ้านให้เช่าหรือปลูกบ้านทำการค้า และได้เสียภาษีโรงเรือนและที่ดินแล้ว จะได้รับการยกเว้นภาษีบำรุงท้องที่ในส่วนที่อาคารนั้นตั้งอยู่
อัตราโทษและค่าปรับ
1. ไม่ยื่นแบบภายในกำหนด เสียเงินเพิ่ม 10% ของค่าภาษี
2. ยื่นรายการไม่ถูกต้อง ค่าภาษีน้อยลงต้องเสียเงินเพิ่ม 10% ของค่าภาษีประเมินเพิ่มเติม
3. ชี้เขตแจ้งจำนวนเนื้อที่ดินไม่ถูกต้อง ค่าภาษีน้อยลง ต้องเสียเงินเพิ่มอีก 1 เท่าของค่าภาษีประเมิน
4. ชำระภาษีเกินกำหนดวันที่ 30 เมษายน ต้องเสียเงินเพิ่ม 24% ต่อปีของค่าภาษี เศษของเดือนให้นับเป็นหนึ่งเดือน
ภาษีป้าย
     เป็นภาษีที่จัดเก็บจากป้ายแสดงชื่อ ยี่ห้อ หรือเครื่องหมายการค้าหรือโฆษณา หรือกิจการอื่น เพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียน แกะสลัก จารึกหรือทำให้ปรากฏด้วยวิธีอื่น
อัตราภาษี
1. ป้ายที่มีอักษรไทยล้วนคิดอัตรา 3 บาท ต่อ 500 ตร.ซม.

2. ป้ายที่มีอักษรไทยปนกับอักษรต่างประเทศ หรือปนกับภาพ และเครื่องหมายอื่น คิดอัตรา 20 บาท ต่อ 500 ตร.ซม.

3. ป้ายดังต่อไปนี้คิดอัตรา 40 บาท ต่อ 500 ตร.ซม.

· ป้ายที่ไม่มีอักษรไทยไม่ว่าจะมีภาพหรือเครื่องหมายใดๆ หรือไม่
· ป้ายที่มีอักษรไทยบางส่วน หรือทั้งหมดอยู่ใต้ หรือต่ำกว่าอักษรต่างประเทศ
การยื่นแบบประเมินและการชำระภาษี
1. เจ้าของป้ายซึ่งจะต้องเสียภาษีป้าย ยื่นแสดงแบบรายการเสียภาษีป้ายตั้งแต่ 2 มกราคม – 31 มีนาคมของทุกปี โดยเสียเป็นรายปี  ยกเว้นป้าย ที่เริ่มติดตั้งหรือแสดงในปีแรก ให้ยื่นแบบแสดงรายการภาษีป้ายภายใน 15 วัน และให้เสียภาษีป้ายตั้งแต่วันเริ่มติดตั้งหรือแสดงจนถึงสิ้นปี และเสียภาษีป้ายเป็นรายงวดๆ ละ 3 เดือนของปี
2. ชำระภาษีป้ายภายใน 15 วัน นับแต่วันที่ได้รับแจ้งการประเมินจากพนักงานเจ้าหน้าที่
3. ถ้าภาษีป้ายเกิน 3,000 บาท จะขอผ่อนชำระเป็นสามงวด เท่าๆ กันก็ได้
การอุทธรณ์
     ถ้าผู้มีหน้าที่เสียภาษีป้ายได้รับแจ้งการประเมินแล้วเห็นว่าไม่ถูกต้อง ให้ยื่นคำร้องอุทธรณ์ต่อพนักงานเจ้าหน้าที่ตามแบบ ภ.ป.4 ภายใน 30 วัน นับตั้งแต่วันที่ได้แจ้งการประเมิน
อัตราโทษและค่าปรับ
1. ไม่ยื่นแบบแสดงรายภาษีป้ายภายในเดือนมีนาคม หรือหลังติดตั้งป้าย 15 วัน เสียเงินเพิ่ม 10% ของค่าภาษี
2. ยื่นแบบแสดงรายการภาษีป้ายโดยไม่ถูกต้อง ทำให้ค่าภาษีน้อยลง ต้องเสียเงินเพิ่ม 10% ของค่าภาษีที่ประเมินเพิ่มเติม
3. ไม่ชำระเงินภายใน 15 วัน นับแต่วันที่ได้รับแจ้งการประเมิน เสียเงินเพิ่ม 2% ต่อเดือนของค่าภาษี เศษของเดือนให้นับเป็นหนึ่งเดือน
4. ผู้ใดจงใจไม่ยื่นแบบแสดงรายการภาษีป้าย ต้องระวางโทษปรับตั้งแต่ 5,000 – 50,000 บาท
5. ผู้ใดไม่แจ้งการรับโอนป้ายภายใน 30 วัน ตั้งแต่วันรับโอน ต้องระวางโทษปรับตั้งแต่ 1,000 – 10,000 บาท
6. ผู้ใดไม่แสดงชื่อ – ที่อยู่ เจ้าของป้ายเป็นอักษรไทยให้ชัดเจนที่มุมขวาด้านล่างของป้าย ซึ่งติดตั้งบนอสังหาริมทรัพย์ของผู้อื่น และมีพื้นที่เกิน 2 ตารางเมตร ต้องระวางโทษปรับวันละ 100 บาทเรียงรายวันตลอดระยะเวลาที่กระทำความผิด
7. ผู้ใดโดยรู้อยู่แล้วหรือจงใจแจ้งข้อความอันเป็นเท็จตอบคำถามด้วยคำอันเป็นเท็จหรือนำพยานหลักฐานเท็จมาแสดงเพื่อหลีกเลี่ยงภาษีป้าย ต้องระวางโทษจำคุกไม่เกิน 1 ปี หรือปรับตั้งแต่ตั้งแต่ 5,000 – 50,000 บาท หรือทั้งจำทั้งปรับ

